CELEX: 62015TN0675
Language: lv
Date: 2015-11-20 00:00:00
Title: Lieta T-675/15: Prasība, kas celta 2015. gada 20. novembrī – Shanxi Taigang Stainless Steel/Komisija

1.2.2016   
            
            
               LV
            
            
               Eiropas Savienības Oficiālais Vēstnesis
            
            
               C 38/65
            
         Prasība, kas celta 2015. gada 20. novembrī – Shanxi Taigang Stainless Steel/Komisija
   (Lieta T-675/15)
   (2016/C 038/88)
   Tiesvedības valoda – angļu
   
      Lietas dalībnieki
   
   
      Prasītāja: Shanxi Taigang Stainless Steel Co. Ltd (Taiyuan, Ķīna) (pārstāvji – F. Carlin, Barrister, un N. Niejahr, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2015. gada 26. augusta Īstenošanas regulu (ES) 2015/1429, ar ko nosaka galīgo antidempinga maksājumu Ķīnas Tautas Republikas un Taivānas izcelsmes plakanu nerūsējošā tērauda auksto velmējumu importam (OV L 224, 10. lpp.), ciktāl tajā ir noteikti antidempinga maksājumi prasītājas veiktajam eksportam un ir noteikta šādam eksportam uzlikto pagaidu maksājumu iekasēšana; un
            
         
               —
            
            
               piespriest Komisijai segt savus, kā arī atlīdzināt prasītājas tiesāšanās izdevumus saistībā ar šo tiesvedību.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus.
   
               1.
            
            
               Ar pirmo pamatu tiek apgalvots, ka Komisija ir pārkāpusi Komisijas Regulas (ES) Nr. 1225/2009 (1) (turpmāk tekstā – “Pamatregula”) 2. panta 7. punkta a) apakšpunkta otro daļu, jo bija identificējusi un izvēlējusies Amerikas Savienotās Valstis (turpmāk tekstā – “ASV”) kā atbilstošu analogo valsti šajā lietā. Šī izvēle esot balstīta uz kļūdainu Pamatregulas 2. panta 7. punkta a) apakšpunkta otro daļas interpretāciju un piemērošanu, kā arī uz acīmredzamu kļūdu faktu vērtējumā. Pakārtoti, Komisija esot acīmredzami nepareizi piemērojusi Pamatregulas 2. panta 7. punkta a) apakšpunkta otro daļu, jo nebija pārliecinājusies par to, ka, neraugoties uz to, ka ASV tika izvēlēta ka analoga valsts, netika veikti prasītā normālās vērtības korekcija.
            
         
               2.
            
            
               Ar otro pamatu tiek apgalvots, ka Komisija ir pārkāpusi Pamatregulas 2. panta 10. punktu, jo nebija koriģējusi ASV eksportētāja ražotāja iekšējā transporta izmaksas atbilstoši šīs tiesību normas k) punktam.
            
         
               3.
            
            
               Ar trešo pamatu tiek apgalvots, ka Komisija ir pārkāpusi Pamatregulas 3. panta 2., 6. un 7. punktu. Komisijas analīzē par dažiem zaudējumu faktoriem un cēloņiem esot pieļauta acīmredzama kļūda faktu vērtējumā un/vai tā neatbilst Komisijas pienākumam rūpīgi un objektīvi izvērtēt datus.
            
         
      (1)  Padomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 343, 51. lpp.).